Publication: Magyar Közlöny
Issue: MK-2004-47 (Year: 2004, Number: 47)
Era: 2004-2010
Section: a 72/2004. (IV. 15.) Korm. rendelethez
Paragraph Index: 571

1. A mobil végberendezések és elõfizetõk nemzetközi azonosítási terve A mobil rádiótelefon-hálózat elektronikus hírközlõ végberendezései és elõfizetõi számára egy egyedi azonosítót kell kijelölni, mely lehetõvé teszi a mobil hálózatok közötti barangolás szolgáltatás igénybevételét. Ez az azonosító a mobil elõfizetõ nemzetközi azonosítója (IMSI). A nemzetközi mobil azonosítót az ITU E.212 Ajánlása és az ETSI TS 100 927 mûszaki elõírás írja le. 1.1. A mobil elõfizetõ nemzetközi azonosítójának, IMSI (International Mobile Subscriber Identifier) felépítése: IMSI=MCC+MNC+MSIN, ahol: az IMSI maximális hossza 15 számjegy lehet, és 0—9 számjegyekbõl állhat. MCC (Mobile Country Code) mobil országkód, melynek hossza 3 számjegy, és egyértelmûen meghatározza a mobil elõfizetõ hálózata szerinti országot. A mobil országkódokat az ITU jelöli ki. Magyarország mobil országkódja: 216. MNC (Mobile Network Code) mobil hálózati kód, melynek hossza két vagy három számjegy, és meghatározza a GSM mobil elõfizetõ honos hálózatát. A mobil hálózati kódot a hatóság jelöli ki. MSIN (Mobile Subscriber Identification Code) mobil elõfizetõi azonosító szám, mely egy GSM hálózaton belül azonosít egy elõfizetõt. A mobil elõfizetõi azonosító számot a szolgáltató jelöli ki.

Source: https://magyarkozlony.hu/hivatalos-lapok/7193b827a3a3b9e6ef1a1e5135201bde0c720ac0/dokumentumok/2ae8c0cf1abceeb89822585f6b35850342a85772/letoltes